Bonifacius etc:a dilecto filio Martino Henrici, canonico Vpsalensi, salutem etc:a Vite ac morum honestas aliaque laudabilia probitatis et virtutum merita, super quibus apud nos fidedigno commendaris testimonio, nos inducunt, ut tibi reddamur ad gratiam liberales. Volentes itaque tibi premissorum meritorum tuorum intuitu gratiam facere specialem, canonicatum ecclesie Vpsalensis, in qua maiores et minores prebende fore noscuntur, cum plenitudine iuris canonici apostolica tibi auctoritate conferimus et de illa etiam prouidemus ac vnam ex huiusmodi maioribus prebendis, si qua in dicta ecclesia uacat ad presens, uel cum uacauerit, …. conferendam tibi post acceptacionem huiusmodi cum omnibus iuribus et pertinentijs suis donationi apostolice reseruamus ….. non obstantibus …. , quod, ut asseris, parrochialem ecclesiam in Helsinga Aboensis diocesis nosceris obtinere. Volumus autem, quod post quinquennium a data presentium litterarum computandum earum uigore aliquam prebendam nequeas acceptare seu de illa tibi facias prouideri …. Datum Rome apud Sanctum Petrum tertiodecimo kalendas februarij anno quartodecimo. Simili modo: venerabilibus fratribus Melfiensi et Arosiensi episcopis ac dilecto filio preposito ecclesie Arosiensis ….. N. xi. xiii. de Beneuento.